## Odluka o visini naknade za veterinarsko-sanitarne preglede u prometu preko granice Republike Hrvatske

### NN 34/1993 (21.4.1993.), Odluka o visini naknade za veterinarsko-sanitarne preglede u prometu preko granice Republike Hrvatske

# VLADA REPUBLIKE HRVATSKE

Na temelju članka 95. stavka 2. Zakona o zdravstvenoj zaštiti životinja
i veterinarskoj djelatnosti ("Narodne novine", broj 52/91), Vlada
Republike Hrvatske je na sjednici održanoj 19. travnja 1993. godine donijela

## ODLUKU

### o visini naknade za veterinarsko-sanitarne preglede u prometu preko granice Republike Hrvatske

I.

Za obavljeni veterinarsko-sanitarni pregled životinja proizvoda životinjskoga
podrijetla, otpadne animalne tvari namijenjene utilizaciji, sjemena za
umjetno osjemenjivanje, te embrija i drugih predmeta kojima se može prenositi
zarazna bolest u prometu preko granice Republike Hrvatske, plaća se naknada.

1 Naknada za vagonske, kamionske, brodske, kontejnerske i zrakoplovne
pošiljke životinja u prijevoznom sredstvu, iznosi

a) za pošiljke kopitara i papkara.

- pri izvozu, do 10 tona neto-mase, 10.000.- HRD, a za svaku sljedeću
započetu tonu povećava se za 1.500.- HRD,

- pri uvozu, do 10 tona neto-mase, 12.000.- HRD, a za svaku sljedeću
započetu tonu povećava se za 1.500. - HRD ,

- pri provozu, do 10 tona neto-mase, 14.000.- HRD, a za svaku sljedeću
započetu tonu povećava se za 1.500.- HRD,

b) za pošiljke peradi, ptica, zečeva, kunića i divljači, te majmuna
za laboratorijske potrebe.

- pri izvozu i uvozu, do 5 tona neto-mase, 7.000 - HRD, a za svaku sljedeću
započetu tonu povećava se za 700.- HRD,

- u provozu, do 5 tona neto-mase, 19.000.- HRD a za svaku sljedeću započetu
tonu povećava se za 1.400.- HRD,

c) za pošiljke jednodnevne peradi (pilića, purića, guščića, pačića i
dr.).

- pri izvozu i uvozu, do 10.000 komada 12.000.- HRD, a za svakih sljedećih
započetih -1.000 komada povećava se za 1.500.- HRD,

- u provozu do 10.000 komada, ·14.000.- HRD, a za svakih sljedećih započetih
10.000 komada povećava se za 1.500.- HRD,

d) za pošiljke mesa:

- pri izvozu i uvozu do 10 tona neto-mase, 14.000.- HRD, a za svaku
sljedeću započetu tonu povećava se za 2.000.- HRD,

- u provozu do 10 tona neto-mase, 14.000.-HRD, a za svaku sljedeću započetu
tonu povećava se za 2.500.- HRD,

e) za pošiljke mesnih proizvoda masti, mlijeka i mliječnih prolzvoda
jaja, proizvoda od jaja, sjemena za umjetno osjenienjivanje i embrija,
pošiljke riba, pčela i pčelinjih proizvoda, dudovih svilaca, žaba, puževa,
kornjača i drugih gmazova i mekušaca i svih njihovih proizvoda, pošiljke
tehničke masti životinjskoga podrijetla, brašna žlvotinjskoga podrijetla.
(mesnoga, medno-koštanoga, krvnog, ribljeg, brašna od perja i dr.); pošiljke
životinjske hrane koje sadrže proizvode životinjskoga podrijetla, pošiljke
kože, kosti, vune, dlaka, čekinja, grive, repova, rogova, kopita, papaka,
životinjskih unutarnjih organa i životinjske tjelesne tekućine, u prijevoznom
sredstvu.

- pri izvozu i uvozu do 10 tona neto-mase, 10.000.- HRD, a za svaku
sljedeću započetu tonu povećava se za 1.000.- HRD,

- u provozu do 10 tona neto-mase, 14.000.- HRD, a za svaku sljedeću
započetu tonu povećava se za 2.000.- HRD, osim za brodske i zrakoplovne
pošiljke. Ako je cijelo prijevozno sredstvo jedna pošiljka, naknada iznosi
za svaku tonu 2.000.- HRD.

2. Naknada za komadne pošiljke životinja iznosi.

a) za svako grlo krupnih životinja, odnosno za svakih započetih 10 komada
sitnih životinja ili 50 komada peradi ili ptica.

- pri izvozu i uvozu, 3.500.- HRD,

- u provozu 4.700.- HRD,

b) za pošiljke iz točke 1. odredbe pod a) ove Odluke:

- pri izvozu i uvozu do tri koleta, 4.000.- HRD, a za svako sljedeće
koleto povećava se 500.- HRD,

- u provozu do tri koleta, 4.700.- HRD, a za svako sljedeće koleto povećava
se

za 500.- HRD. Ukupna naknada za komadnu pošiljku ne može iznositi više
od visine naknade za tu vrstu pošiljke ako bi se ona otpremala kao vagonska,
kamionska, brodska ili zrakoplovna pošiljka.

3. Naknada za pse, mačke, majmune i druge pripitomljene divlje životinje,
osim životinja koje pripadaju cirkusu, po komadu, odnosno pošiljci, iznosi:

- pri izvozu i provozu 2.400.- HRD,

- pri uvozu 4.700.- HRD.

Naknada za životinje koje pripadaju cirkusu naplaćuju se prema odredbama
podtočke 1. i 2. ove točke.

4. Naknada za pregled ostataka tovara nakon čišćenja broda, odnosno
teglenice, iznosi 20.000.- HRD, po brodu odnosno teglenici.

II.

Ako se međunarodnim ugovorom za pošiljku poljoprivrednih proizvoda pri
izvozu traži dokaz da je podrijetlom s područja koje je slobodno od zaražnih
bolesti, koje bi se prometom navedenih proizvoda mogle prenijeti na druge
životinje, naknada iznosi.

1) za vagonske i kamionske pošiljke i za pošiljke u kontejnerima, 15.000.-
HRD,

2) za brodske i zrakoplovne pošiljke, 25.000.- HRD.

III.

Naknada za veterinarsko-sanitarni pregled pošiljaka u provozu, iz podtočke
1. do 4. točke I. ove Odluke, plaća se pri graničnom prijelazu kojim je
pošiljka ušla u Republiku Hrvatsku. .

Izuzetno od stavka 1. ove točke,ako za·pošiljku u provozu nije uplaćena
naknada na graničnom prijelazu pri ulasku u Republiku Hrvatsku, ista se
plaća na graničnom prijelazu pri izlasku, u visini naknada propisanih u
odredbama podtočke 1. do 4. točke I. ove Odluke, uvećane za 100%.

IV.

Naknada za veterinarsko-sanitarni pregled pošiljaka u provozu, pri pretovaru
u lukama i zrakoplovnim pristanistima, određuje se u visini naknada propisanih
u odredbama podtočke 1. do 4. točke I. ove Odluke, uvećane za 50%.

V.

Ako izvoznik, uvoznik ili vozar pravovremeno ne pripremi pošiljku za
veterinarsko-sanitarni pregled, a pozove graničnog inspektora da pregleda
pošiljku i ako inspektor izađe na mjesto pregleda u određeno vrijeme, izvoznik,
uvoznik ili vozač dužni su za njegov izlazak platiti 15.000.HRD po satu
čekanja.

VI.

Naknada za veterinarsko-sanitarni pregled pošiljaka iz podtočke 1. do
4. točke I. ove Odluke koji se obavlja tijekom noći i u dane državnih blagdana
i neradnih dana, povećava se za 50% od visine propisane naknade.

VII.

Iznosi u HRD iz ove Odluke, revaloriziraju se indeksom promjene vrijednosti
HRD prema DEM, po srednjem tečaju Narodne banke Hrvatske, na dan izdavanja
računa.

VIII.

Stupanjem na snagu ove Odluke prestaje vrijediti Odluka o visini naknade
za veterinarsko-sanitarne preglede u prometu preko granice Republike Hrvatske
("Narodne novine", br. 77/92).

IX.

Ova Odluka stupa na snagu danom objave u "Narodnim novinama".

Klasa: 322-1 /93-01/05

Urbroj: 5030114-93-1

Zagreb,19. travnja 1993.

Predsjednik

**Nikica Valentić, v. r.**

Odluka, NN 34/1993-610
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)